Di Berotend Landesversammlig isch am 22. Novämber 1946 zue ire konschtituierende Sitzig unter em Altersbresidänt Otto Vielhauer im Alte Chaufhaus z Fryburg zämechuu. In ire 16. un letschte Sitzig am 21. April 1947 het si dr Verfassigsentwurf, wu si uusgschafft het, mit 40 gege zwelf Stimme aagnuu. Wu di franzesisch Militerregierig em Täxt vu dr Verfassig zuegstimmt ghaa het, isch d Verfassig vum Land Bade em Volk glychzytig mit dr Wahl zum erschte Landtag am 18. Mai 1947 zur Abstimmig vorglait un mit 67,9 % vu dr Stimme aagnuu wore.